बहाई धर्म
बहाई मतों के मुताबिक दुनिया के सभी मानव धर्मों का एक ही मूल है। इसके अनुसार कई लोगों ने ईश्वर का संदेश इंसानों तक पहुँचाने के लिए नए धर्मों का प्रतिपादन किया जो उस समय और परिवेश के लिए उपयुक्त था। बहाउल्लाह को कल्कि अवतार के रूप में माना जाता है जो सम्पूर्ण विश्व को एक करने हेतु आएं है और जिनका उद्देश्य और सन्देश है "समस्त पृथ्वी एक देश है और मानवजाति इसकी नागरिक"। ईश्वर एक है और समय-समय पर मानवजाति को शिक्षित करने हेतु वह पृथ्वी पर अपने अवतारों को भेजते हैं।
ईश्‍वरैक्यवाद
ईश्‍वरैक्यवाद या एकैकईश्‍वरवाद (Unitarianism) एक ईसाई धार्मिक आन्दोलन है जो यह मानता है कि ईश्वर एक ही है। यह विचारधारा, त्रिरूपेश्वरवाद (Trinitarianism) से बिलकुल भिन्न है जो मानता है कि ईश्वर तीन व्यक्ति हैं जो एक ही जीव में एक साथ अस्तित्वमान होते हैं।